Vrede-suiwelplaas: Valke slaan toe op Ace se kantoor | Netwerk24
Vrede-suiwelplaas: Valke slaan toe op Ace se kantoor
26 Januarie 2018 10:03
Ace Magashule Foto: Mlungisi Louw
Die Valke is tans besig met klopjagte in die kantoor van Ace Magashule, die Vrystaatse premier, asook die provinsiale kantoor van die departement van landbou.
Dit het te doen met die skandaal rakende die Vrede-suiwelplaas.
Twee spesialiseenhede van die Valke het Vrydag gesoek na spesifieke dokumente en elektroniese data wat op die saak betrekking het, het brig. Hangwani Mulaudzi, woordvoerder van die Valke, aan Netwerk24 en News24 bevestig.
Verroeste werktuie op die plaas by Vrede waar die Gupta-verbinde Estina ’n melkery met staatsgeld sou bedryf.
Meer oor: Vrede | Valke
Amptenare het glo saamgesweer oor Vrede-plaas
Ietsie vir Eisj Magashule om aan te herkou 'True Blood' Gets Season 6 Premiere Date
'True Blood' Signs 'EastEnders' Star Rob Kazinsky as Series Regular Selfbeskikking: ‘n Spektrum van betekenisse
Die Vryheidsfront Plus beywer hom selfbeskikking vir Afrikaners en ander kultuurgroepe te verwerf. Die sleutelwoorde is: “selfbeskikking” en “verwerf”. Kom ons begin by “verwerf”: Selfbeskikking word nie gevra, opgeëis, of toegeken nie. Dit word verwerf. En as dit verwerf is, kan erkenning daarvoor gevra of opgeëis en dan toegeken word. Maar wat is “selfbeskikking”?
Die woord beskryf sedert 1919, met die einde van die Eerste Wêreldoorlog, kultuurgroepe se reg om oor hulle eie sake te besluit. President Woodrow Wilson van die VSA was oortuig dat dié verskriklike oorlog die gevolg was van volke wat gedwing is om onderhorig aan groot, multi-kulturele ryke te wees. Hierdie ryke het kulturele verskeidenheid probeer ignoreer en selfs onderdruk.
Terwyl selfbeskikking volle onafhanklikheid in ‘n eie staat kan beteken, is dit nie die enigste betekenis nie. Dit begin by plaaslike voorbeelde van selfstandigheid. Is daar woonbuurte (ghettos, byvoorbeeld) waar ‘n bepaalde groep oorheers? Dit skep al die ruimte vir selfbeskikking. Het die groep byvoorbeeld eie skole, dalk ‘n kinderhuis, versorgingsoord vir bejaardes, of selfs ‘n vorm van plaaslike bestuur? Dan is ‘n mate van selfbeskikking reeds verwerf.
Kan ‘n kultuurgroep selfbeskikking uitoefen waar dit ‘n minderheid is? Ja, juis deur skole en ander gemeenskapstrukture te vestig. Maar kan dit so ‘n gebied regeer? Net vir ‘n rukkie en die einde sal altyd in sig wees.
Die regte reaksie is om te dink watter mate van selfbeskikking ‘n bepaalde kultuurgroep wil nastreef. Dan moet aan die gevolglike voorwaardes voldoen word. Daardie voorwaardes is egter nie êrens op ‘n vorm wat jy kan indien as daar genoeg regmerkies is nie. Dit is ‘n reg wat altyd deur subtiele (of minder subtiele) magsuitoefening opgeëis en dikwels teengestaan word.
In ons tydsgewrig help dit daar internasionale verbonde oor selfbeskikking is. Suid-Afrika is byvoorbeeld ‘n ondertekenaar van die Internasionale Verbond oor Ekonomiese, Sosiale en Kulturele Regte van die Verenigde Nasies (1976) en die VN se Deklarasie oor die Regte van Persone wat aan Nasionale of Etniese, Godsdienstige en Taalminderhede behoort (1992). Volgens albei hierdie verklarings kan Afrikaners op eie skole en selfs eie regering aandrin – en die staat is verplig (as hulle die verklarings ernstig opneem) om ons daarin te steun.
‘n Ander voorwaarde vir selfbeskikking is dat die groep namens wie dit nagestreef word, dit moet steun. Ongelukkig kies die meeste Afrikaners slegs vir individuele regte. Daar word nie op ‘n Afrikanerskool aangedring nie, maar op die persoonlike reg om my kind na ‘n skool met Afrikaans as voertaal en ‘n Christelike etos te stuur, met bepaalde skoolgeldvoorwaardes waaraan ek bereid is om te voldoen.
Dit is vernuftig, want dit benut die menseregte-logika om iets te kry wat ons wil hê, maar in die proses doen ons afstand van ons reg op selfbeskikking. Die owerheid reageer deur ons persoonlike regte met ander individue se persoonlike regte balanseer – en sodoende Afrikaanse skole een vir een te laat sneuwel. En nooit hoef die owerheid te antwoord hoekom selfbeskikking geïgnoreer word nie – die meerderheid Afrikaners begeer dit dan nie!
Afrikaners wat saam met die VF Plus vir selfbeskikking ywer, herbou die reg om op internasionaal erkende regte aan te dring – en dit is veel wyer as net onderwys toepaslik!